CELEX: 32020D1268
Language: hr
Date: 2020-07-15 00:00:00
Title: Odluka (EU) 2020/1268 Europskog parlamenta i Vijeća od 15. srpnja 2020. o mobilizaciji pričuve za nepredviđene izdatke u 2020. radi pružanja kontinuirane humanitarne pomoći izbjeglicama u Turskoj

11.9.2020   
               
               
                  HR
               
               
                  Službeni list Europske unije
               
               
                  L 298/21
               
            
         ODLUKA (EU) 2020/1268 EUROPSKOG PARLAMENTA I VIJEĆA
         od 15. srpnja 2020.
         o mobilizaciji pričuve za nepredviđene izdatke u 2020. radi pružanja kontinuirane humanitarne pomoći izbjeglicama u Turskoj
         EUROPSKI PARLAMENT I VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (1), a posebno njegovu točku 14.,
         uzimajući u obzir prijedlog Europske komisije,
         budući da:
         
                     (1)
                  
                  
                     Člankom 13. Uredbe Vijeća (EU, Euratom) br. 1311/2013 (2) utvrđena je pričuva za nepredviđene izdatke od maksimalno 0,03 % bruto nacionalnog dohotka Unije.
                  
               
                     (2)
                  
                  
                     U skladu s člankom 6. Uredbe (EU, Euratom) br. 1311/2013 Komisija je izračunala apsolutni iznos pričuve za nepredviđene izdatke za 2020. (3)
                     
                  
               
                     (3)
                  
                  
                     Nakon što su ispitane sve druge financijske mogućnosti za odgovor na nepredviđene okolnosti u okviru gornje granice rashoda za 2020. u naslovu 4. (Globalna Europa) utvrđene u višegodišnjem financijskom okviru (VFO) te s obzirom na to da u 2020. nisu dostupni drugi posebni instrumenti za reakciju na takve okolnosti, potrebno je mobilizirati pričuvu za nepredviđene izdatke kako bi se riješila hitna potreba za pružanjem humanitarne pomoći izbjeglicama u Turskoj povećanjem odobrenih sredstava za preuzimanje obveza u općem proračunu Europske unije za financijsku godinu 2020. iznad gornje granice u naslovu 4. VFO-a.
                  
               
                     (4)
                  
                  
                     Budući da je situacija vrlo specifična, ispunjen je uvjet krajnje nužde utvrđen u članku 13. stavku 1. Uredbe (EU, Euratom) br. 1311/2013.
                  
               
                     (5)
                  
                  
                     Ova Odluka povezana je s financiranjem uključenim u izmjenu proračuna br. 5. općeg proračuna Europske unije za 2020. Kako bi se osigurala usklađenost s tom izmjenom proračuna, ova bi se Odluka trebala primjenjivati od dana njezina donošenja,
                  
               DONIJELI SU OVU ODLUKU:
         
            Članak 1.
            Za opći proračun Unije za financijsku godinu 2020. mobilizira se pričuva za nepredviđene izdatke kako bi se osigurao iznos od 481 572 239 EUR odobrenih sredstava za preuzimanje obveza iznad gornje granice za preuzete obveze naslova 4. (Globalna Europa) višegodišnjeg financijskog okvira.
         
         
            Članak 2.
            Iznos od 481 572 239 EUR iz članka 1. prebija se s razlikama do gornje granice za preuzete obveze za financijsku godinu 2020. iz sljedećih naslova višegodišnjeg financijskog okvira:
            
                        (a)
                     
                     
                        naslov 5. (Administracija): 16 248 368 EUR
                     
                  
                        (b)
                     
                     
                        naslov 2. (Održivi rast: prirodni resursi): 465 323 871 EUR.
                     
                  
         
            Članak 3.
            Ova Odluka stupa na snagu na dan objave u Službenom listu Europske unije.
            
            Primjenjuje se od 15. srpnja 2020.
         
         
            Sastavljeno u Bruxellesu 15. srpnja 2020.
            
               
                  Za Europski parlament
               
               
                  Predsjednik
               
               D. M. SASSOLI
            
            
               
                  Za Vijeće
               
               
                  Predsjednica
               
               J. KLÖCKNER
            
         
         
            (1)  SL C 373, 20.12.2013., str. 1.
         
         
            (2)  Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014.–2020. (SL L 347, 20.12.2013., str. 884.).
         
            (3)  Komunikacija Komisije Vijeću i Europskom parlamentu od 2. travnja 2020. – Tehnička prilagodba u vezi s posebnim instrumentima za 2020. (COM(2020) 173).